Pri izglasovanih odobritvah za prevzem obveznosti za EKJS za področje politike 08 (kmetijska in pomorska politika), ki so znašale 40 368,0 milijona EUR, je bilo 2 618,1 milijona EUR predvidenih za odhodke, povezane s trgom, zunaj strateških načrtov SKP v skladu s členom 08 02 03, 37 431,7 milijona EUR je bilo predvidenih za neposredna plačila zunaj strateških načrtov SKP v skladu s členom 08 02 05, 307,3 milijona EUR pa za strategijo, usklajevanje in revizijo politike v skladu s členom 08 02 06.

Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljena diferencirana sredstva. Ti ukrepi se v glavnem nanašajo na promocijo kmetijskih proizvodov in operativno tehnično pomoč.

Komisija je 10. decembra 2020 sprejela drugi predlog proračuna za leto 2021. Svet in Evropski parlament sta proračun za leto 2021 razglasila za sprejet 14. oziroma 18. decembra 2020. Skupne odobritve za prevzem obveznosti za EKJS so v proračunu znašale 40 368,0 milijona EUR, odobritve plačil pa 40 353,7 milijona EUR.

Komisija je 13. novembra 2020 objavila dopolnilno pismo št. 1 k predlogu proračuna za leto 2021 in potrebe po obveznostih v primerjavi s predlogom proračuna povečala za 222,2 milijona EUR. Vendar so bile te dodatne potrebe delno nadomeščene s povečanjem namenskih prejemkov za 33,3 milijona EUR, ki naj bi bili na voljo v letu 2021. Zato so se zahtevane odobritve za prevzem obveznosti za EKJS v dopolnilnem pismu povečale za 188,9 milijona EUR v primerjavi s predlogom proračuna.

Komisija je prvotni predlog proračuna za leto 2021 sprejela in ga 27. julija 2020 predložila proračunskemu organu. Odobritve za prevzem obveznosti, predlagane za EKJS, so skupaj znašale 40 179,1 milijona EUR. Svet je svoje stališče o predlogu proračuna za leto 2021 sprejel 28. septembra 2020 in odobritve za prevzem obveznosti za EKJS povečal za 164,3 milijona EUR. Evropski parlament je svoje stališče sprejel 12. novembra 2020 in odobritve za prevzem obveznosti za EKJS v primerjavi s predlogom proračuna povečal za 262,9 milijona EUR.

Opomba: Temu poročilu je priložen podroben delovni dokument služb Komisije. Celotno besedilo tega delovnega dokumenta (v angleščini) in priložene preglednice (v angleščini) bodo na voljo tudi na spletnem mestu Europa, in sicer na strani GD za kmetijstvo ( https://agriculture.ec.europa.eu/common-agricultural-policy/financing-cap/cap-funds/eagf-reports_sl ).

(1) Znesek prevzetih obveznosti. Obveznosti in plačila, od katerih je odštet znesek namenskih prejemkov v višini 615 736 140,23 EUR (glej točko 4 in Prilogo 3-I), ki so bili prejeti za deljeno upravljanje: 39 996 564 463,18 EUR.

(1) Odobritve, vnesene v proračun za leto 2021 po odbitku pričakovanih namenskih prejemkov, ki naj bi se zbrali v letu 2021, in tistih, ki so bili preneseni iz leta 2020 v leto 2021 v skladu s členom 12 Uredbe (EU, Euratom) 2018/1046.

V skladu s členom 43 Uredbe (EU) št. 1306/2013 o financiranju skupne kmetijske politike so prihodki, ki izvirajo iz finančnih popravkov na podlagi sklepov o finančni potrditvi ali potrditvi skladnosti, iz nepravilnosti in iz dajatev na mleko, določeni kot namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje katerih koli odhodkov EKJS. Če se del teh prihodkov ne porabi, se neporabljeni del samodejno prenese v naslednje proračunsko leto.

V Prilogi 4 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po členih in državah članicah.

Izvrševanje odobritev za EKJS je znašalo 40 776,5 milijona EUR . Ta odhodek je bil financiran iz začetnih proračunskih odobritev ter z uporabo namenskih prejemkov za EKJS in s prerazporeditvijo iz EKSRP v EKJS. Od namenskih prejemkov za EKJS je bilo v celoti porabljenih 55,5 milijona EUR, prenesenih iz leta 2020, od 615,7 milijona EUR namenskih prejemkov, zbranih leta 2021, pa je bilo uporabljenih 613,6 milijona EUR. V okviru poglavja 08 02 so odhodki EKJS za tržne ukrepe znašali 2 599,6 milijona EUR, za neposredna plačila pa 37 878,8 milijona EUR.

Skupni znesek izvršenih mesečnih plačil za celotno proračunsko leto je znašal 40 499,6 milijona EUR. Ob upoštevanju izterjanih zneskov iz sklepov o potrditvi in povračil zneskov, ki so bili začasno prekinjeni, je bilo državam članicam dejansko izplačanih 39 998,8 milijona EUR.

Plačila, ki so jih države članice izvršile od 16. oktobra 2020 do 15. oktobra 2021, so zajeta v sistemu za mesečna plačila.

Mesečna plačila so povračilo neto odhodkov (po odbitku prihodkov), ki so bili že izvršeni, in so na voljo na podlagi mesečnih izjav, ki jih pošiljajo države članice . Preverjanja in popravki mesečnega knjiženja odhodkov in prihodkov se opravljajo na podlagi teh izjav. Poleg tega bodo ta plačila postala dokončna, potem ko bo Komisija opravila preverjanja v okviru postopka računovodske potrditve obračunov.

Člen 18(1) Uredbe (EU) št. 1306/2013 določa, da „Komisija izvrši mesečna plačila za odhodke, ki so jih izvršile akreditirane plačilne agencije [držav članic] v referenčnem mesecu“. Mesečna plačila se vsaki državi članici izplačajo najpozneje tretji delovni dan drugega meseca, ki sledi mesecu, v katerem so bili odhodki izvršeni.

Razpoložljive odobritve za prevzem obveznosti za odhodke v okviru neposrednega upravljanja v proračunu za leto 2021 so znašale 170,0 milijona EUR. V letu 2021 so bile prevzete obveznosti v višini 164,2 milijona EUR. Razlika v teh odobritvah, ki je znašala 5,8 milijona EUR, se je črtala.

Odhodki držav članic za to proračunsko postavko so znašali 891,4 milijona EUR. Poleg izglasovanih odobritev v višini 867,0 milijona EUR je bilo za kritje potreb 24,4 milijona EUR prerazporejenih iz drugih proračunskih vrstic EKJS.

V proračunu programov za oljčno olje so bile predvidene odobritve v višini 43,0 milijona EUR. Odhodki za to proračunsko postavko so znašali 57,6 milijona EUR. Razlika (14,6 milijona EUR) je bila prerazporejena iz drugih proračunskih postavk v okviru istega člena. Prekomerna poraba je predvsem posledica višjega zahtevka za predplačila in neporavnanih plačil, ki jih je prijavila ena država članica na podlagi sodbe nacionalnega sodišča v zvezi z izvajanjem prejšnjega letnega delovnega programa.

Ukrepi, povezani z ukrepi tržne podpore, so zajemali zlasti sektorja sadja in zelenjave ter vina, pa tudi POSEI in manjše egejske otoke (brez neposrednih plačil), promocijo, čebelarstvo in sheme šolske prehrane.

Skupno izvrševanje (v odobritvah za prevzem obveznosti) za ta člen je znašalo 2 599,6 milijona EUR in se je skoraj izključno financiralo z izglasovanimi odobritvami. Pri postavkah, pri katerih so potrebe presegale proračunske odobritve, so se dodatni odhodki krili s prerazporeditvami iz drugih proračunskih postavk. Pri tržnih ukrepih, pri katerih proračunske odobritve niso bile porabljene v celoti, so se razpoložljive odobritve prerazporedile v druge proračunske vrstice v okviru EKJS za potrebno kritje dodatnih odhodkov.

V nadaljevanju je na podlagi podrobnih podatkov iz prilog 2, 3-I in 3-II podano kratko pojasnilo o izvrševanju proračunskih odobritev in uporabi namenskih prejemkov. V tem oddelku niso opisane proračunske vrstice s stopnjo izvrševanja, ki je zelo blizu zneskom, predvidenim v proračunu.

3.2.1.8Postavka 08 02 03 08: Čebelarstvo

V proračunu za čebelarstvo so bile predvidene odobritve v višini 59,0 milijona EUR, od tega je bilo porabljenih 46,6 milijona EUR. Razlika (–12,4 milijona EUR) je bila prerazporejena v okviru istega člena.

3.2.1.9Postavka 08 02 03 10: Ukrepi javnega in zasebnega skladiščenja

Znesek, predviden v proračunu, v višini 9 milijonov EUR je bil presežen s 25,3 milijona EUR. Razlika je bila prerazporejena iz istega člena. Nanaša se predvsem na pomoč za zasebno skladiščenje oljčnega olja, sprejeto v letu 2019, za katero so države članice v proračunskem letu 2021 prijavile neporavnana plačila v skupnem znesku 28,1 milijona EUR.

3.2.2.Člen 08 02 05: Neposredna plačila, ki ne spadajo v strateške načrte SKP

Proračunsko leto 2021 je bilo šesto leto izvajanja reforme skupne kmetijske politike iz leta 2013. Skupna poraba za ta proračunski člen je znašala 37 878,8 milijona EUR. To vključuje 428,3 milijona EUR za povračilo neposrednih plačil kmetom v zvezi s finančno disciplino, financirano iz zneska v višini 475,0 milijona EUR, prenesenega iz leta 2020 (za podrobne informacije glej točko 3.2.2.11). Preostala izvedena plačila (37 450,5 milijona EUR) so se financirala z izglasovanimi odobritvami (36 781,4 milijona EUR) in namenskimi prejemki (669,1 milijona EUR). S slednjimi se je kril predvsem del odhodkov, ki so nastali za shemo osnovnega plačila (za podrobne informacije glej točko 3.2.2.4). Skupne neporabljene odobritve so znašale 693,9 milijona EUR, od tega je bilo 686,4 milijona EUR prenesenih v proračunsko leto 2022, države članice pa jih morajo povrniti upravičencem. To je vključevalo neporabljeno rezervo za krizne razmere v višini 487,6 milijona EUR.

Glavne sheme, financirane v okviru tega člena, so shema enotnega plačila na površino (SEPP), shema osnovnega plačila, plačilo za kmetijske prakse, ki ugodno vplivajo na podnebje in okolje, in shema prostovoljne vezane podpore. Večina shem pomoči v tem proračunskem členu se plačuje neodvisno od proizvodnje (nevezana neposredna plačila). Pri vseh se upošteva navzkrižna skladnost.

3.2.2.1 Postavka 08 02 05 01: POSEI in manjši egejski otoki (neposredna plačila)

Izvrševanje programa POSEI in manjši egejski otoki (neposredna plačila) je izkoristilo do 100,1 % proračunskih potreb (431,0 milijona EUR). Nepredvidene potrebe so bile pokrite s prerazporeditvami iz drugih postavk istega člena.

3.2.2.2Postavka 08 02 05 02: Shema enotnega plačila na površino (SEPP)

Kar zadeva SEPP, so odobritve v proračunu znašale 4 406,0 milijona EUR, države članice pa so izvršile plačila v višini 4 362,5 milijona EUR. To pomeni izvrševanje proračuna v višini 99,0 %. Preostali znesek v višini 43,5 milijona EUR je bil prerazporejen v druge proračunske postavke istega člena.

3.2.2.3Postavka 08 02 05 03: Prerazporeditveno plačilo

Proračunske potrebe za prerazporeditveno plačilo so znašale 1 610,0 milijona EUR, odhodki, ki so jih prijavile države članice, pa so znašali 1 597,7 milijona EUR oziroma 99,2 % proračunskih potreb. 12,3 milijona EUR je bilo prerazporejenih v proračunske postavke istega člena.

3.2.2.4Postavka 08 02 05 04: Shema osnovnega plačila

Kar zadeva shemo osnovnega plačila, so bile proračunske potrebe ocenjene na 14 791,0 milijona EUR. Za kritje teh potreb je proračunski organ izglasoval odobritve v višini 14 172,0 milijona EUR, potem ko je upošteval 619,0 milijona EUR namenskih prejemkov za to shemo. Odhodki, ki so jih države članice prijavile za to shemo, so znašali 14 812,4 milijona EUR, kar ustreza 100,1 % ocenjenih potreb. Dodatne potrebe v višini 21,4 milijona EUR so bile krite s prerazporeditvami iz drugih proračunskih postavk in členov.

3.2.2.5Postavka 08 02 05 05: Plačilo za kmetijske prakse, ki ugodno vplivajo na podnebje in okolje

Izglasovane odobritve v proračunu plačil za kmetijske prakse, ki ugodno vplivajo na podnebje in okolje, t. i. ekologizacija, so znašale 10 778,0 milijona EUR, odhodki držav članic pa 10 775,7 milijona EUR, kar pomeni 99,8-odstotno stopnjo izvrševanja.

3.2.2.6Postavka 08 02 05 07: Plačilo za mlade kmete

Potrebe za plačilo za mlade kmete so bile v proračunu ocenjene na 574,0 milijona EUR. Odhodki so znašali 484,0 milijona EUR oziroma 84,3 % proračunskih potreb. Presežek je bil prerazporejen v druge proračunske postavke istega člena.

3.2.2.7Postavka 08 02 05 08: Posebno plačilo za bombaž